**System Haenu yr Undeb Athletau 23/24**

Gweler system haenu'r Undeb Athletau ar gyfer y flwyddyn 23/24 wedi’i atodi isod. Mae'r system haenu yn argymell ffyrdd o roi'r profiad gorau posibl i'ch aelodau. Os lwyddwch ennill haen aur, y disgwyl yw bod eich aelodau wedi cael y profiad gorau posib yn ystod eu hamser yn eich clwb. Fodd bynnag, dim ond yr haen efydd y mae disgwyl i bob clwb ei chyflawni. Mae’r haenau arian, aur a phlatinwm yn nodau dewisol. Mae'r system haenau wedi'i diweddaru i leihau'r naid rhwng haenau ac ychwanegu haen blatinwm. Mae'r haen platinwm yn gofyn i glybiau ymroi amser ac ymdrech ychwanegol ac nid yw'n ddisgwyliedig gan glybiau.

Os fydd unrhyw glwb yn methu â chyflawni'r holl feini prawf ar gyfer haen efydd, mae perygl iddo gael ei ddatgysylltu o'r UA. Mae efydd yn ofyniad sylfaenol ar gyfer pob clwb sy’n gysylltiedig â’r UA ac felly ni ddylai fod yn heriol i’w gwblhau.

O fis Ebrill ymlaen bydd pob clwb yn gallu trefnu cyfarfod gydag aelod o staff yr UA i adolygu eu cyflawniadau – cofiwch y bydd disgwyl i dystiolaeth gael ei ddarparu.

|  |  |  |
| --- | --- | --- |
| **Adran** | **Lefel Haenu** | **Manyleb** |
| Llywodraethu a Chyllid | Efydd | Adolygu Cyfansoddiad y Clwb yn yr CCB, yna ei gadw yn yr adran Adnoddau Clwb ar wefan yr UM. |
| Llywodraethu a Chyllid | Efydd | Sicrhau eich bod wedi cyflwyno asesiad risg cyfredol ar gyfer eich clwb, a'i fod wedi'i gadw ar wefan yr UM. |
| Llywodraethu a Chyllid | Efydd | Rhaid i holl glybiau’r UA ddilyn a gorfodi [Cod Ymddygiad yr UA](https://www.cardiffstudents.com/activities/resources/documents/) a’i rhannu gyda’u haelodau trwy e-bost, grwpiau Facebook caeedig ac ati. |
| Llywodraethu a Chyllid | Efydd | Cadw rhestr eiddo cyfredol gael ei gadw yn yr adran Adnoddau Clwb ar wefan yr UM. |
| Llywodraethu a Chyllid | Efydd | Rhaid cael o leiaf ugain aelod sydd wedi talu ffi aelodaeth. |
| Llywodraethu a Chyllid | Efydd | Cynnal CCB ar gyfer y clwb ac yna sicrhau fod cofnodion o'ch CCB ar gael ac wedi’u cadw o dan Adnoddau Clwb ar-lein. |
| Llywodraethu a Chyllid | Efydd | Cynnal etholiad pwyllgor democrataidd ar-lein gan ddefnyddio gwefan yr UM. |
| Llywodraethu a Chyllid | Efydd | Rhaid i gyfrifon clwb fod yn sefydlog yn ariannol. Ni ddylai clybiau mynd i orddrafft heb ganiatâd blaenorol. |
| Llywodraethu a Chyllid | Efydd | Mae’n rhaid bod aelodau pwyllgor yn fyfyrwyr presennol Prifysgol Caerdydd. A rhaid i BOB aelod pwyllgor a chyfranogwyr dalu eu haelodaeth i’r clwb a'r UA. |
| Llywodraethu a Chyllid | Efydd | Mae angen i **unrhyw gontractau nawdd gael eu cymeradwyo gan yr UA** cyn eu cytuno. |
| Cysylltiadau | Efydd | RHAID i bawb sy'n cymryd rhan fod ag aelodaeth UA cyfredol ac aelodaeth clwb. |
| Cysylltiadau | Efydd | Rhaid bod yn gysylltiedig â Chorff Llywodraethu Cenedlaethol lle bo'n briodol. |
| Cyfathrebu | Efydd | Rhaid dangos polisi ad-dalu’r clwb ar eich tudalen we [www.cardiffstudents.com](http://www.cardiffstudents.com). |
| Cyfathrebu | Efydd | Bod yn weithredol wrth ddefnyddio adnoddau cyfathrebu e.e. Twitter, Facebook, Instagram a Gwefan y Clwb (gan ddefnyddio #TîmCaerdydd, 'hoffi' Facebook yr Undeb Athletau a dilyn/tagio Instagram yr UA). |
| Cyfathrebu | Efydd | Rhaid i dudalen we'r clwb fod yn gyfredol, [www.cardiffstudents.com](http://www.cardiffstudents.com), gan gynnwys gwybodaeth ar-lein ar gyfer darpar aelodau a gwybodaeth gyswllt gyda lluniau o’r Swyddogion Pwyllgor a Lles. |
| Ymgysylltu | Efydd | Rhaid i o leiaf ddau aelod o'r clwb fynychu CCB Undeb y Myfyrwyr (Dydd Iau 23ain Tachwedd). |
| Ymgysylltu | Efydd | Rhaid codi lleiafswm o £250 ar gyfer elusen. |
| Ymgysylltu | Efydd | Rhaid cael presenoldeb o leiaf ddau aelod o’ch pwyllgor ym mhob un o gyfarfodydd Cyngor yr UA. |
| Ymgysylltu | Efydd | Cynnal digwyddiad Rho Gynnig Arni. |
| Iechyd a Diogelwch | Efydd | Rhaid sicrhau bod yr holl [becynnau ffurflenni taith](https://www.cardiffstudents.com/activities/resources/documents/) yn cael eu cwblhau a'u cyflwyno ar amser yn unol â'n gofynion cludiant / taith. |
| Cymdeithasu ac Ymddygiad | Efydd | Anfon o leiaf dau aelod o'r pwyllgor, a/neu aelod cyfatebol, i hyfforddiant gwyliwr pan drefnir hynny. |
| Cymdeithasu ac Ymddygiad | Efydd | Trefnu o leiaf un digwyddiad cymdeithasol heb alcohol yn flynyddol a’i gofrestru o dan Ddigwyddiadau ar wefan y clwb. |
| Lles a Chydraddoldeb | Efydd | Rhaid penodi Swyddog Lles. |
| Lles a Chydraddoldeb | Efydd | Rhaid i’r Swyddog(ion) Lles ac Ysgrifenydd(ion) Cymdeithasol mynychu bob hyfforddiant gorfodol. |
| Lles a Chydraddoldeb | Efydd | Cwrdd â safonau darpariaeth cymorth cyntaf gofynnol fel y nodir gan Gyrff Llywodraethu Cenedlaethol. |
| Ymgysylltiad Aelodau | Efydd | Rhaid creu Polisi Ehangu Mynediad neu adolygu a diweddaru un sydd eisoes yn bodoli. |
| Rhaid cwblhau’r manylebau gyda seren(\*) **ac**o leiaf 50% o'r gofynion eraill ar gyfer pob haen er mwyn ennill yr haenau Arian, Aur a Phlatinwm. | | |
| Cyfathrebu | Arian | Y clwb i gymryd rhan mewn fideo "diwrnod ym mywyd" ar riliau Instagram. Gall hyn gynnwys sesiynau hyfforddi, cystadlaethau, cyfarfodydd clwb ac ati. |
| Ymgysylltu\* | Arian | Rhaid i'r clwb chwarae rhan weithredol mewn un [ymgyrch UM](https://www.cardiffstudents.com/your-voice/campaigns/) a/neu brosiectau eraill yr Undeb Athletau/Prifysgol. |
| Ymgysylltu\* | Arian | Y clwb i gysylltu â *Macron* am unrhyw ddillad hamdden ac ymarfer, a chitiau tîm/chitiau cystadlu lle bo’n berthnasol. |
| Ymgysylltu\* | Arian | 40% o aelodau i bleidleisio yn etholiadau’r UM. |
| Llywodraethu a Chyllid\* | Arian | Rhaid i 50% o aelodau bleidleisio yn eu hetholiadau clwb eu hunain. |
| Llywodraethu a Chyllid | Arian | Mae'r clwb yn cwblhau Cynllun Datblygu'r Clwb sydd ar gael o dan adnoddau'r clwb ar eu tudalen berthnasol ar wefan yr UM. |
| Llywodraethu a Chyllid\* | Arian | Rhaid i glybiau sydd â llai na 50 o aelodau godi lleiafswm o £400 at elusen. Rhaid i glybiau sydd â mwy na 50 o aelodau godi lleiafswm o £600 at elusen. |
| Llywodraethu a Chyllid | Arian | Cynnal o leiaf un digwyddiad codi arian yn ystod y flwyddyn a chofnodi’r manylion gyda'r UA [yma.](https://cardiffstudents.typeform.com/to/IA3Dr5gq) |
| Iechyd a Diogelwch\* | Arian | Rhaid cael o leiaf un aelod sydd wedi'i hyfforddi mewn cymorth cyntaf. Cysylltwch â [firstaidcourses@cf.ac.uk](mailto:firstaidcourses@cf.ac.uk) i archebu cwrs. |
| Ymrwymiad Aelodaeth\* | Arian | Rhaid i 10% o aelodau'r clwb gwblhau Arolwg Boddhad blynyddol yr UA blynyddol a ddosberthir i aelodau dros e-bost. |
| Lles a Chydraddoldeb | Arian | Cymryd rhan mewn ymgyrch lles neu gynnal digwyddiad lles (e.e. bore coffi, taith gerdded lles, noson ffilm). |
| Recriwtio | Arian | Lle bo’n berthnasol, os nad yw’r clwb wedi cyrraedd ei gapasiti, dylai clybiau ymgysylltu â digwyddiadau’r Glas Tymor 2 i hybu recriwtio pellach yn semester 2. |
| Cymdeithasu ac Ymddygiad | Arian | Rhaid i’r clwb gynnal digwyddiad diwedd blwyddyn (cinio gwobrwyo, dawns a.y.b.) |
| Cymdeithasu ac Ymddygiad\* | Arian | Trefnu o leiaf un digwyddiad cymdeithasol sobr bob semester a’u cofrestru fel digwyddiadau ar wefan y clwb. |
| Cyfathrebu | Aur | Hyrwyddo eich clwb yn aml o amgylch y campws trwy bethau fel sgriniau electronig, stondinau, a phosteri lle bo'n briodol. |
| Ymgysylltu\* | Aur | Rhaid i 50% o aelodau bleidleisio yn etholiadau’r UM. |
| Ymgysylltu | Aur | Rhaid i'r clwb chwarae rhan weithredol mewn dwy [ymgyrch UM](https://www.cardiffstudents.com/your-voice/campaigns/) a/neu brosiectau eraill yr Undeb Athletau/Prifysgol. |
| Ymgysylltu\* | Aur | Y clwb i ymgysylltu'n gadarnhaol â phlatfformau [Cyfryngau Myfyrwyr](https://www.cardiffstudents.com/activities/studentmedia/); CUTV, Xpress Radio, Gair Rhydd, neu gyda phapurau newydd lleol a chenedlaethol, a theledu. |
| Llywodraethu a Chyllid\* | Aur | Cynnal cyfrif banc positif a 'Chyfrif Wrth Gefn' ar gyfer prosiectau hir dymor diffiniedig neu ddigwyddiadau penodol, gydag o leiaf £250. |
| Llywodraethu a Chyllid\* | Aur | Cynnal un digwyddiad codi arian/elusen bob tymor a chofnodi’r manylion gyda’r UA [yma.](https://cardiffstudents.typeform.com/to/IA3Dr5gq) |
| Llywodraethu a Chyllid\* | Aur | Rhaid i glybiau sydd â llai na 50 o aelodau godi lleiafswm o £600 at elusen. Rhaid i glybiau gyda dros 50 o aelodau godi lleiafswm o £800 at elusen. |
| Iechyd a Diogelwch\* | Aur | Rhaid cael un swyddog cymorth cyntaf cofrestredig fesul tîm a/neu raid bod gan bob arweinydd teithiau gymhwyster cymorth cyntaf. Cysylltwch â [firstaidcourses@cf.ac.uk](mailto:firstaidcourses@cf.ac.uk) i archebu cwrs. |
| Ymgysylltiad Aelodau | Aur | Cynnal o leiaf dwy sesiwn “Rho Gynnig Arni” bob semester, ceisio’u hyrwyddo’n eang er mwyn cynnwys cymaint o bobl ag sy’n bosib, oni bai bod y clwb eisoes wedi cyrraedd capasiti. |
| Ymgysylltiad Aelodau | Aur | Cynnal sesiwn Rho Gynnig Arni/sesiwn blasu sy'n hygyrch i fyfyrwyr y Mynydd Bychan/ myfyrwyr sydd ar leoliad, oni bai bod y clwb eisoes wedi cyrraedd capasiti. |
| Ymgysylltiad Aelodau\* | Aur | Lle bo'n berthnasol, rhaid i bob tîm cynghrair BUCS ddarparu o leiaf un cyfranogwr i gwblhau [hyfforddiant gyrrwr UM](https://www.cardiffstudents.com/activities/transport/) perthnasol. |
| Cymdeithasu ac Ymddygiad | Aur | Trefnu o leiaf dau ddigwyddiad cymdeithasol sobr bob semester academaidd a’u cofrestru o dan Ddigwyddiadau ar wefan y clwb. |
| Cymdeithasu ac Ymddygiad | Aur | Trefnu digwyddiad ar y cyd gyda chlybiau neu gymdeithasau eraill (heb alcohol). |
| Cyfathrebu | Platinwm | Cynnwys gwybodaeth anabledd ar dudalen we'r clwb lle bo'n berthnasol. |
| Cyfathrebu\* | Platinwm | Ceisio cael cyfieithiadau Cymraeg ar gyfer adnoddau, cyfryngau cymdeithasol, a digwyddiadau. |
| Ymgysylltu\* | Platinwm | Y clwb i wneud un digwyddiad gwirfoddoli naill ai mewn partneriaeth â phrosiect UM cyfredol neu sefydliad allanol (siaradwch â staff am gyngor ar opsiynau). |
| Llywodraethu a Chyllid | Platinwm | Ceisio ethol swyddog ôl-raddedig neu annog cynrychiolydd ôl-raddedig i fod yn aelod o'r pwyllgor. |
| Llywodraethu a Chyllid | Platinwm | Rhaid i glybiau sydd â llai na 50 o aelodau godi lleiafswm o £800 at elusen. Rhaid i glybiau gyda dros 50 o aelodau godi lleiafswm o £1000 at elusen. |
| Lles a Chydraddoldeb\* | Platinwm | Hyrwyddo Gwasanaethau Cyngor a Lles Myfyrwyr. |
| Ymgysylltiad Aelodau\* | Platinwm | Cynnig cyfleoedd datblygiad personol ar draws y clwb i bob aelod, megis cyrsiau hyfforddi/swyddogion, neu gyrsiau trwy'r Gwasanaeth Datblygu Sgiliau, yn ogystal â Chyrsiau Cymorth Cyntaf. |
| Ymgysylltiad Aelodau | Platinwm | Cynnig 'Llwybr Datblygu Hyfforddwyr' i fyfyrwyr sy'n rhan o hyfforddi yn eich clwb lle bo modd. |
| Ymgysylltiad Aelodau | Platinwm | Rhaid i 60% o aelodau bleidleisio yn etholiadau’r UM. |
| Cymdeithasu ac Ymddygiad | Platinwm | Trefnu o leiaf tri digwyddiad cymdeithasol sobr bob semester academaidd a’u cofrestru fel digwyddiadau ar wefan y clwb. |

A ydych chi'n gwneud rhywbeth arall y dylai’r system haenu ei gynnwys? Rhowch wybod i ni! Gallwn ei adolygu, ei roi yn yr haen berthnasol a diweddaru’r system haenau drwy gydol y flwyddyn.